kardosdrur/scandi-wiki huggingface dataset:
Sammenslutningen af funktionærer

SAFU er en dansk fagforening. Foreningens navn safu, henviser til, at den består af en gruppe samarbejdende funktionærforeninger, samt at den er en sammenslutning af funktionærer, som via et sekretariat på en nærværende og kompetent måde søger at sikre sine medlemmer sparring og hjælp i arbejdslivet, samt at styrke de tilsluttede foreningers vilkår bedst muligt. SAFU er vokset ud af det arbejde FTF havde på det private arbejdsmarked. 

Danske Forsyningsfunktionærer, funktionærforeningerne i DFDS og DSV, Funktionærforeningen i FDB, Funktionærforeningen i RSM Plus, Funktionærforeningen i CSC og Turistførerforeningen, var blandt de foreninger der oprettede safu. I dag består safu af  Personaleforeningen i DFDS, Funktionærforeningen i Beierholm, Personaleforeningen i KL, Personaleforeningen i Forsikringsforbundet og Turistførerforeningen, samt en gruppe enkeltmedlemmer.

SAFU samarbejder på A-kasseområdet med  FTF-A.

SAFU er tilknyttet til hovedorganisationen FH.

Fagforbund under FH
Chefen for Søværnet

Chefen for Søværnet er den professionelle leder af Søværnet. Den nuværende chef for Søværnskommandoen er Kontreadmiral Torben Mikkelsen (udnævnt 1. juni 2017).

Historie 
Oprindeligt var flådens øverstbefalende kongen, med Admiralitetskollegiet der havde daglig administration. Admiralitetet eksisterede fra 1660 til slutningen af enevælden i 1848. I 1852 blev stillingen som Flådeinspektør etableret som flådens øverstbefalende. Efter Søværnsloven fra 1909 blev stillingen omdøbt til Generalinspektør for Søværnet. Efter Søværnsloven af 1932 blev viceadmiralen Chef for Søværnskommandoen og direktør fra Marineministeriet. I 1960 blev stillingen omdøbt til Chef for Søværnet. Efter store reduktioner i 1980'erne blev navnet igen ændret, denne gang til Inspektøren for Søværnet. I 1990 blev det Marinestaben og stillingen som Inspektøren for Søværnet afskaffet, hvilket resulterede i at alle ansvarsområder blev overført til Søværnets Operative Kommando. Efter Forsvarsforliget 2013-17, blev Søværnets Operative Kommando opløst og reorganiseret til Marinestaben. Den 1. januar 2019 blev navnet, som en del af Forsvarsforliget 2018-23, ændret til Chef for Søværnskommandoen.

Chefer

Flådeinspektør

Generalinspektør for Søværnet

Chef for Søværnskommandoen

Chef for Søværnet

Inspektøren for Søværnet

Chef for Søværnets Operative Kommando

Chef for Marinestaben

Chef for Søværnskommandoen

See also 
 Forsvarschef (Danmark)
 Hærchef (Danmark)
 Chefen for Flyvevåbnet

Referencer 
Citationer

Bibliografi

 
 
 
 
 
 
 
 
 
 
 
 
 
 
 
 
 

Søværnet
Danmarks militær
Admiraler fra Danmark
Koli Nationalpark

Koli Nationalpark () er en nationalpark i kommunerne Joensuu, Lieksa og Kontiolahti i Nordkarelen i Finland . Den har et areal på 30 km2 med skovklædte bakker på den vestlige bred af søen Pielinen . Parken blev etableret i 1991 og styres i øjeblikket af Metsähallitus. Det blev oprindeligt styret af det finske skovforskningsinstitut, som også kaldes Metla .

Koli National Park bevarer områdets traditionelle landbrugsarv. Parken var engang et hedensk offersted og blev senere brugt til svedjebrug. Mens marker i parken ikke længere nedhugges og brændes, høstes hø hvert år, og traditionelle finske racer af køer og får græsser på enerne i Koli.

I henhold til centrale beskyttelsesmål er Koli Nationalpark opdelt i tre hovedzoner.

Der lægges streng vægt på det naturlige landskab og de geologiske aspekter af bjergzonen. I denne kulturzone opretholdes en række traditionelle landskaber gennem afbrænding, græsning og åbne marker i omdrift. Især skal den mangfoldige flora på åbne marker bevares ved skiftet.

I naturzonen er bakkernes skovlandskab, som også er beskyttet. Kolis terræn varierer meget, hvilket giver mulighed for mange forskellige biotoper i et lille område og et stort udvalg af arter . Det stenede terræn er relativt robust, men indeholder tæt plantevækst.

Seværdigheder 
Det mest kendte udsigtspunkt i parken er Ukko-Koli, som har en storslået udsigt mod øst over søen Pielinen. Nationalparkcenteret Ukko og Hotel Koli ligger tæt på stedet. To lange naturskønne lifte kører her om sommeren.

Der er også mange huler i Koli-området, såsom Pirunkirkko, som er 34 meter lang og 1-7 meter høj. 

Koli har inspireret mange malere og komponister, såsom Jean Sibelius, Juhani Aho og Eero Järnefelt. Järnefelt malede en stor landskabsscene med AW Finch og Ilmari Aalto i 1911. Dette maleri kan ses i Helsinki jernbanestations restaurant. 

Der er to skisportssteder i Koli-området: Loma-Koli for familier og Ukko-Koli for mere avancerede alpinløbere . Der er tre skilifte og seks skiløjper i Ukko-Koli. Det højeste lodrette fald er 230 meter og skiløjper varierer mellem 800 og 1.500 meter. Der er fire skilifte og seks skiløjper i Loma-Koli. Det højeste lodrette fald er 14m meter og skiløjperne er mellem 530 og 1.050 meter lange. To af pisterne er til snowboarding. Der er også sne slotte til børn.

Referencer 

Vintersportssteder i Finland
IUCN Kategori II
Nationalparker i Finland
Alan Cottrell

Sir Alan Howard Cottrell, FRS (født 17. juli 1919, død 15. februar 2012) var en engelsk metallurgist og fysiker. Han va også Chief Scientific Advisor for den britiske regering og vicerektor på Cambridge University fra 1977–1979.

Hæder 
 1955 Valgt som Fellow of the Royal Society
 1961 Hughes Medal
 1962 Francis J. Clamer Medal
 1965 Han var den første til at modtage A. A. Griffith Medal and Prize.
 1967 James Alfred Ewing Medal.
 1969 Fernand Holweck Medal and Prize
 1971 Blev han slået til Ridder.
 1973 Æresgrad (Doctor of Science) på University of Bath.
 1974 James Douglas Gold Medal
 1982 Cottrell modtog et æresdoktorat på University of Essex
 1996 Copleymedaljen

Han var medlem af Kungliga Vetenskapsakademien.

Udvalgt bibliografi 

 Theoretical Structural Metallurgy (1948) (E Arnold; 2nd Revised edition (1 January 1955)) ()
 Dislocations and Plastic Flows in Crystals (1953) ()
 Superconductivity (1964) (Harwood Academic (Medical, Reference and Social Sc; n edition (December 1964)) ()
 An Introduction to Metallurgy (1967) ()
 Portrait of Nature : the world as seen by modern science (1975) ()
 How Safe is Nuclear Energy? (1982) (Heinemann Educational Publishers (29 June 1981)) ()
 Concepts in the Electron Theory of Alloys (1998) ()

Referencer 

Fysikere fra Storbritannien
Medlemmer af Royal Society
Modtagere af Copleymedaljen
Ansatte ved University of Cambridge
Mariendal (Frederiksberg)

Mariendal – før 1785 kaldet Falkendal – var et landsted på Frederiksberg, der lå ved hjørnet af Falkoner Allé og Mariendalsvej.

Ejendommen blev i 1879 købt af kreaturkommissær Niels Josephsen (1836-1905). I 1884 begyndte han udstykningen af de 50 tønder land, der hørte til ejendommen. Josephsen var en stor beundrer af den græske kongefamilie og opkaldte en del af vejene i det nyanlagte villakvarter efter den – Dronning Olgas Vej, Kong Georgs Vej, Kronprinsesse Sofies Vej og Prins Constantins Vej. På Dronning Olgas Vej fik Josephsen opført en villa til sig selv efter tegninger af H.P.N. Hedemann.

Nordøst for ejendommen blev gaden Nitivej anlagt. Navnet er dannet af Niels Josephsens og hans hustru Thora Josephsens initialer (efternavnet skrevet med I i stedet for J).

Et andet landsted på Frederiksberg hed Mariendal til 1770, hvor det skiftede navn til Rolighed.

Referencer 

Forsvundne bygninger, konstruktioner og anlæg i Frederiksberg Kommune
Nikolaj Læsø

Nikolaj Læsø (født 15. november 1996) er en dansk håndboldspiller for FC Porto  og det danske landshold.

Han blev udvalgt som en del af det danske hold med 20 spillere til verdensmesterskabet i håndbold i 2021 i Egypten.

Referencer

Eksterne henvisninger 
  

Personer fra Aarhus
Håndboldspillere fra Danmark
Spaltekorrosion

Spaltekorrosion opstår i snævre væskefyldte spalter på grund af dannelse af iltkoncentrationsceller. Ilten opbruges hurtigt i spalten, mens katodereaktionen fortsætter på de frit tilgængelige flader. På grund af manglende katodereaktion og stigende metalionkoncentration falder pH i spalten, hvilket hjælper anodeprocessen.

Der kan opstå spaltekorrosion i de fleste metaller, men korrosionstypen forekommer for det meste på passiverbare metaller, såsom rustfrit stål og aluminium. Da pH-værdien er sur i spalten vil passiviteten nedbrydes, og da korrosionshastigheden på den passive overflade er forsvindende, koncentreres hele korrosionsangrebet i spalten.

Kilder og henvisninger

Metallurgi
Fødeniche

En fødeniche betyder den type føde som et bestemt dyr ernærer sig ved i t bestemt økosystem.
F.eks. en torsks fødeniche er bl.a. sild, krabber og tobis.
En hvidhajs fødeniche kan f.eks. være sæler og store fisk.

Økologi
DNA-vaccine

DNA-vaccine kaldes også DNA-baseret vaccine eller gen-baseret vaccine og er en nukleinsyre-baseret vaccine, en type vaccine, der i stedet for at benytte et antigen til vaccination, bruger et gen, en DNA-sekvens, der koder for antigenet. DNA’et koder f.eks. for et virusprotein eller et kræftprotein og optages i kroppens celler og indgår i cellernes normale maskineri for at lave proteiner, se proteinbiosyntese, hvorved der f.eks. produceres virusprotein eller kræftprotein, der som fremmede antigener inducerer et immunrespons.

Den første godkendelse af en DNA-vaccine skete i august 2021 i Indien. Det var ZyCoV-D, en vaccine mod COVID-19.

Fordele og perspektiv 

Indtil videre er der forsket og udviklet i DNA-vacciner, men så meget står klart, nemlig at vaccination med DNA giver et antal potentielle fordele i forhold til traditionelle fremgangsmåder, herunder stimulering af både B- og T-celleresponser, forbedret vaccinestabilitet, fraværet af en infektiøs sygdomsfremkaldende mikroorganisme og en relativ lethed ved fremstilling i stor skala. Som bevis på princippet om DNA-vaccination er der opnået immunrespons i dyr ved hjælp af gener fra en række sygdomsfremkaldende mikroorganismer. I nogle tilfælde er der opnået beskyttelse mod sygdomme hos dyr, i andre ikke.

Frem til primo 2021 var ingen DNA-vacciner godkendt til humant brug, men der forskes i vacciner mod virale, bakterielle og parasitære sygdomme hos mennesker såvel som for kræftformer.
I slutningen af 2020 bliver der testet DNA-vacciner mod zikavirus,  HIV, ebolavirus og coronavirus.

Corona-vaccine 

Men coronavirus-pandemien i 2020-2021 forskes der intenst i fremstilling af alternative vacciner. Således har forskere på Statens Seruminstitut har fået tilladelse til at teste CoVAXIX, en DNA-vaccine mod coronavirus. En DNA-vaccine mod coronavirus er udviklet af firmaet Inovio.

I september 2021 er den første DNA-vaccine blevet godkendt og mindst 11 DNA-vacciner er i kliniske forsøg.

Teknisk 

DNA-vacciner overfører − transfekterer − ligesom mRNA-vacciner en specifik antigen-kodende nukleotid-sekvens, i disse tilfælde en DNA-sekvens ind i værtsorganismens celler.

DNA-vacciner er genetisk manipulerede DNA-sekvenser, som f.eks. et plasmid indeholdende koden for det eller de antigener, mod hvilke der søges et immunrespons, så cellerne direkte producerer antigenet. Det krops-fremmede antigen detekteres af immunsystemet og derved skabes et beskyttende immunrespons.

Alternativt til vaccination med DNA i en plasmid kan vaccination ske med DNA indbygget i en virus-vektor, som f.eks. en svækket adenovirus, en teknik der også testes for genterapi, se billedet og jvf. Vektor-vaccine.

Se også 

 COVID-19-vaccine
 Immun-checkpoint
 Immunsystemet
 RNA-vaccine
 Toll-lignende receptor, TLR
 Vaccination
 Vaccineskepsis

Referencer

Noter

Eksterne henvisninger 

  Scholia har en emne-profil for DNA-vaccine (Q578537)

 "Vaccine Types" fra Vaccines.gov
 RNA vs DNA hos Thoughtco.com



Vacciner
Vaccine
Virologi
Immunologi
COVID-19
Kolloidkemi
Here Comes Everybody

Here comes everybody: How change happens people come together er en bog fra 2008 skrevet af universitetsprofessoren Clay Shirky, og handler om medier, især internettets, betydning for forandringer. Han kommer blandt andet rundt om betydningen af radioer i kampvogne under blitzkrieg, flash mobs i Hviderusland og shitstorme.

Litteratur i 2008
Romaner fra USA
Sydney Brenner

Sydney Brenner CH FRS FMedSci MAE (født 13. januar 1927, død 5. april 2019) var en sydafrikansk biolog. I 2002 modtog han Nobelprisen i fysiologi eller medicin samen med H. Robert Horvitz og Sir John E. Sulston. Brenner har bidraget inden for genetisk kode og andre områder inden for molekylærbiologi, ens ha arbejdede for Medical Research Council (MRC) Laboratory of Molecular Biology i Cambridge, England. Han etablerede rundormen Caenorhabditis elegans som en modelorganisme til at studier af udviklingsbiologi, og grundlagde Molecular Sciences Institute i Berkeley, Californien, USA.

Referencer 

Biologer fra Sydafrika
Medlemmer af Royal Society
Modtagere af Copleymedaljen
Ansatte ved University of Cambridge
Nobelprismodtagere i medicin
Modtagere af Royal Medal
Susie Dent

Susan Francesca Dent (født 19. november 1964), er en engelsk leksikograf, etymolog, forfatter og mediepersonlighed. Hun har optrådt i "Dictionary Corner" på Channel 4 gameshow Countdown siden 1992. Hun medvirker desuden i 8 Out of 10 Cats Does Countdown, med komikeren Jimmy Carr som vært.

Dent har været Honorary Vice-President for Chartered Institute of Editing and Proofreading (CIEP) siden 2016.

Bibliografi

Referencer

Eksterne henvisninger 
 
 
 
 
 

Alumni fra University of Oxford
Forfattere fra England
Tv-værter fra Storbritannien
Guineas håndboldlandshold (herrer)

Guinea nationale håndboldhold er den nationale håndboldhold for Guinea.

Resultater

Afrikamesterskabet 
 1981 - 8. plads
 2020 - 10. plads

Referencer

Eksterne henvisninger 
 

Håndboldlandshold (herrer)
Herrehåndboldlandshold
Consumer Electronics Danmark

Consumer Electronics Danmark er en brancheorganisation, der i samarbejde med Branschkansliet i Stockholm varetager interesser for producenter og importører af forbrugerelektronik i Danmark.

Consumer Electronics Danmark erstattede i 2019 den hidtidige brancheforening for radio- og TV-producenter – BFE (Brancheforeningen for Forbrugerelektronik).Den oprindelige brancheforening for den danske radio- og TV-branche blev stiftet i 1940’erne. Brancheforeningen spillede en central rolle i den danske DR TV-serie Krøniken 2004-2007.

Forbrugerne i Danmark i dag køber TV/  skærme og audioprodukter for ca. 4,2 mia. DKK om året (2020, kilde GfK).

Deltagere i Consumer Electronics Danmark er markedsledere som Samsung, TCL, TPV Philips, Panasonic, Sony, Harman/Kardon  og Yamaha.

APPLia-Danmark ved direktør Henrik Egede er sekretariat for den danske del af foreningen.

Eksterne henvisninger 
Dansk-svensk samarbejde om forbrugerelektronik 

Branschkansliet i Stockholm 

APPLia-Danmark

Brancheforeninger i Danmark
Saltgade (Ribe)

Saltgade er en gade i Ribe, der fungerer som samlingspunkt for Nederdammen, Sct. Nicolaj Gade og Tvedgade. Her fra løber gaden mod nord, til Plantagevej går på tværs. Undervejs passer gaden Hvidebro, der løber over den del af Ribe Å, der hedder Tved Å.

I gaden findes det nyere opført Saltgadehus, hovedbygningen på det tidligere Ribe Jernstøberi. Især hjørnet Saltgade/Seminarievej, har været ændret en del gennem tiden. Her har været svineslagteri, brandstation og nu store flotte butikslokaler med store udstillingsvinduer.

Seneste byggeri i gaden, er en nyopført discountbutik til kæden Lidl. Byggeriet er starten/planlagt til at indgå i et større projekt, hvor Ribe Jernstøberi's gamle produktionsbygninger i dag er placeret. 

Gaden har sit navn fra en tid, hvor friserne sejlede op af Ribe Å og lagde til ved åløbene ved Ydermøllen og Hvidebro. Her fra solgt de salt via en del boder, der var at finde i gaden. Vi er i en tid, hvor der var meget mere vand i Ribe Å og åløbene noget bredere.

Referencer 

Gader i Ribe
Frederiksborg Amtsråd 1994-1997

Liste over medlemmer af Frederiksborg Amtsråd, valgt 16. november 1993:

Mandatfordelingen var som følger:

A: Socialdemokratiet - 6 mandater

C: Det Konservative Folkeparti - 5 mandater

F: Socialistisk Folkeparti - 2 mandater

V: Venstre - 7 mandater

Styrelsen

Valgte medlemmer

Referencer 
https://user-9y8ca5x.cld.bz/kraks-vejviser-1994-realregister/27/#zoom=z

Frederiksborg Amt
Lister over personer
Kevin Bridges

Kevin Andrew Bridges (født 13. november 1986) er en skotsk standupkomiker. Hans tv-serie Kevin Bridges: What's the Story? (2012) var baseret på hans standupmateriale.

Han har deltaget i adskillige panelshows på tv, heriblandt Would I Lie to You?, Have I Got News for You, 8 Out of 10 Cats, 8 Out of 10 Cats Does Countdown, og han har optrådt i Live at the Apollo og Michael McIntyre's Comedy Roadshow.

Stand-up DVD'er

Referencer

Eksterne henvisninger 
 

Komikere fra Skotland
Greg Davies

Gregory Daniel Davies (født 14. maj 1968) er en britisk standupkomiker og skuespiller. Han erbedst kendt for sine roller som Greg i We Are Klang, Mr Gilbert i The Inbetweeners, Ken Thompson i Cuckoo, Taskmaster i Taskmaster, og Dan Davies i Man Down, samt sine gæsteoptrædener i Mock the Week, Would I Lie to You? og Fast and Loose. Han har også optrådt i Live at the Apollo-serien.

Han blev nomineret til BAFTA Television Award for Best Male Comedy Performance i 2013 for sin rolle i Cuckoo.

Filmografi

Referencer

Eksterne henvisninger 
 

Komikere fra Storbritannien
Skuespillere fra Storbritannien
Lærere
Briter i 1900-tallet
Briter i 2000-tallet
Københavns Amtsråd 1994-1997

Medlemmer af amtsrådet i Københavns Amt valgt 16. november 1993:

Mandatfordelingen var som følger:

A: Socialdemokratiet - 12 mandater

B: Radikale Venstre - 2 mandater

C: Det Konservative Folkeparti - 7 mandater

F: Socialistisk Folkeparti - 3 mandater

V: Venstre - 6 mandater

Z: Fremskridtspartiet - 1 mandat

Styrelsen

Valgte medlemmer

Referencer 
https://user-9y8ca5x.cld.bz/kraks-vejviser-1994-realregister/28/#zoom=z

Københavns Amt
Lister over personer
Joe Wilkinson

Joseph Roland Wilkinson (født 2. maj 1975) er en engelsk komiker, skuespiller og forfatter. Han begyndte sin komikerkarriere på den lokale pub i 2004, og han har lavet opvarmning for Alan Carr og Russell Howard på deres turnéer. Han har også haft adskillige optrædener i tv-programmer som Live at the Apollo og Live at the Electric og han har turneret solo siden 2011. Wilkinson begyndte at optræde i 8 Out of 10 Cats Does Countdown i 2012, oprindeligt som Rachel Rileys assistent. Han er siden gået hen og blevet en regelmæssig deltager eller gæste-holdkaptajn. Han er den ene halvdel af komiker-douen Two Episodes of Mash, sammen med Diane Morgan. I 2019 vandt Wilkinson en celebrity special-udgave af The Great British Bake Off (for Stand Up to Cancer UK).

I 2006 vandt Wilkinson Hackney Empire New Act of the Year.

Filmografi

Film

Tv

Referencer

Eksterne henvisninger 
 

Komikere fra Storbritannien
Skuespillere fra Storbritannien
Personer fra London
Sara Rahmeh

Sara Rahmeh (født 1985) er en dansk digter og poetry-slammer med baggrund i Høje Taastrup og Syrien.
Den 22. januar 2021 blev hendes digtsamling Langt væk og lige om hjørnet udgivet på Alpha Forlag. Hendes forældre var palæstinensiske flygtninge, der selv var vokset op i Syrien, men kom til Danmark som gæstearbejdere i 1970'erne, og Rahmehs dansk-palæstinensiske baggrund og familiens eksilhistorie er en vigtig grobund for hendes digte.

Benjamin Barfod har lagt musik til Rahmehs spoken word.

Baggrund og opvækst 

Rahmehs bedsteforældre blev under nakbaen i 1948 tvunget til at flygte fra Palæstina til Syrien. De boede derefter i en flygtningelejr i Damaskus, hvor Rahmehs far voksede op. I 1972 kom han til Danmark, hvor han senere stiftede familie og blev far til Sara og hendes søskende. Sara voksede op i Høje Taastrup og gik på Selsmoseskolen. Hun blev i 2004 student fra Roskilde Katedralskole.

Sara Rahmehs lyst til at digte stammer fra hendes bedstemor. Sammen med hende læste hun som barn den palæstinensiske eksildigter Mourid Barghoutis digte. Rahmeh har sagt i et interview med Berlingske, at hun allerede som 12-årig drømte om at være digter og få udgivet sin poesi. I 2017 stillede hun op i en poetry slam-konkurrene, som hun vandt, og det åbnede døren for hende til flere litterære kontakter, samtidig med at hun ernærer sig i et borgerligt job som salgsdirektør.

Langt væk og lige om hjørnet 

I januar 2021 blev Rahmehs debut-digtsamling Langt væk og lige om hjørnet udgivet på Alpha Forlag. Med en anmelders ord var digtenes centrum en ung kvinde med palæstinensiske rødder og rødbedefarvet opvækst. Anmeldelsen i Jyllands-Posten mente, at der var vigtigt stof og gode glimt i Rahmehs debutdigte, men at billedsproget nogle steder var trægt, og at hendes værk var bedst, når det var vredest og mest direkte. I Politiken beskrev anmeldelsen, at debutdigtene havde meget på hjerte, men anmelderen mente samtidig, at digtenes hyldest til det flerkulturelle fungerede mere tamt på skrift end ved Rahmehs sceneoptræden som poetryslammer, hvor hendes performance gav bedre "stemme, rytme og krop til erfaring og sprog".

Kilder

Eksterne henvisninger 
 Hjemmeside

Digtere fra Danmark
Ribe Jernstøberi

Ribe Jernstøberi blev grundlagt af Frederik von Stöcken i 1848.

Ud over almindeligt støbegods til hele Sydjyllands landmænd og andre erhvervsdrivende, blev der også produceret landskendte støbeovne til danske hjem.

Krigen i 1864 ramte virksomheden hårdt, da den store del af kundegruppe syd for den nye grænse med et forsvandt.

Som mulig vej ud af krisen for virksomheden, kæmpede von Stöcken for at få jernbanen til Ribe, således at produkterne lettere kunne finde vej til nye kundegrupper i Danmark.

Efter Frederik von Stöckens død, var der ikke just kamp om at overtage virksomheden. Det blev Rasmus Marius Jacobsen Obbekjer, der så muligheder i virksomheden. En virksomhed, der gik i arv, da køberen selv døde i 1907.

Hvor Rasmus Maris Jacobsen Obbekjer oprindelig var guldsmed og have ringe viden om et støberi, så var arvingen, Hans Peter Ingerslev Obbekjer helt anderledes forberedt på opgaven. Han havde studeret til opgaven i Tyskland og omgivet sig med danske ingeniører, der var af den tyske skole.

Det resulterede i virksomhedens storhedstid og på trods af konkurrence fra udlandet, støberi i Vejen og Vejle, kom virksomheden styrket ud af 1. Verdenskrig.

I 1920 udvidede virksomheden på grunden mod vest. Dette skete med en tidligere Zeppelinerhal, der var købt i Tønder og havde huset de store flyvende kæmper.

Et produkt fra Ribe virksomheden kom atter på alle danskers læber i 1950’erne – nemlig Ribe Gryden. Og det skete efter at selveste Kirsten Hüttemeier havde rost gryden.

Ud over at udvide på matriklen i Saltgade, Ribe, så blev der etableret fabrikker i Tønder og Greve.

Da der sidst i 1960’erne var mangel på arbejdskraft, var Ribe Jernstøberi en af de første danske virksomheder, der hentede tyrkisk arbejdskraft til landet.

I 1973 stoppede man støberidriften i Ribe og ændrede navnet til Ribe Jernindustri. Fokus var nu på at producere panelradiatorer.

Omkring årtusindeskiftet har globaliseringen ramt virksomheden, der har svært ved at give overskud.

I 2011 kommer Michael Boel Olesen til virksomheden, i et forsøg på at redde den.

I 2012 flytter man virksomhedens bygningerne væk fra Ribe Jernindustri og over i et nyetableret ejendomsselskab.

2017 præsenteres nye planer om at omdanne hele støberiområdet til et nyt boligområde og at etablere et nyt støberi i Ribe Nord.

28. september 2018 går firmaet konkurs, årsagen begrundes med heftig konkurrence fra Østeuropa og Tyrkiet

Referencer

Litteratur 
A/S Ribe Jernindustri 1848-1998 - jubilæumsbog af Ribe Jernindustri

Helhedsplan for nyt boligområde ved Ribe Jernindustri: https://realdania.dk/projekter/ribejernstoeberi

Jernstøberi